Atheldam

- Elvere: 27.000

- Dværge: 8.000

- Andre: 7.000

Atheldam er et land på kontinentet Arenchion. Landet har gennem historien primært være beboet af elvere, men siden Den Store Krig har mennesker været størstedelen af landets befolkning. Landet ledes af elverne, hvor hver enkelt by har et bystyre, bestående af nogle af byens mest fremtrædende personligheder. Den største by hedder Myth Ondath. Det er også her at man kan finde magiens hovedstad, Lothen, byen med sølvspirerne.

## Historie

Landet blev bygget længe inden Den Store Krig af elverne. Dette ses meget i byernes arkitektur og landets opbygning. Floden Mithlin har været den vigtigste handelsåre for hele Arenchion.

## Styreform

### Historie

Atheldam har den ældste styreform af noget land i Arenchion. Der findes beviser for at det første bystyre overtog Lothen ca. 2.000 år f.s.k. Dette styre var sammensat af den tids mest magtfulde elvere, hvor der var en repræsentant fra hver enkelt laug, som eksisterede i byen. Det mest magtfulde var Magernes laug, men havde en lige så stor stemme som de andre. Der sad også repræsentanter fra Handlen, Håndværkerne, Kirken og Byvagten. Denne tradition er holdt ved, men byen er kun repræsenteret af de laug, som er til stede i byen.

### Styret i dag

Denne styreform eksisterer stadig i Atheldam, men kun i byerne Myth Ondath og Lothen. Bystyret i Myth Ondath er den primære lovgivende forsamling og har ansvaret for al udenrigspolitik, ligesom de har retten til at udpege interne forvaltere til de underliggende enheder. Lothen er dog for sig selv og er den eneste der beholder en form for selvstyre, alle interne anliggender bliver klaret af bystyret, mens alt der handler om forholdet til Atheldam og omverdenen stadig bliver styret fra Myth Ondath. Bystyreformanden i Lothen, også kaldet Nordmarquisen, har dog et sæde i Myth Ondaths bystyre og kan være med til at påvirke beslutningerne den vej. Med undtagelse af nogle få perioder har bystyreformanden også været præsident på Akademiet i Lothen. Dette er den eneste måde at magerne bliver repræsenteret i Atheldams ledelse.

### Regionale styreformer

Atheldam er delt op i 3 regioner, Østmarken, Vestmarken og Lothen (Nordmarken). Hver region har ansvaret for de underliggende områder og at udpege borgmestre i byerne under dem. Hver region er styret af en Marquis, som også er ansvarlig for at inddrive de skatter der måtte være og give bevillinger til at afholde markeder.

## Geografri

### Vigtige byer

Myth Ondath (35.000) - Byen har siden Den Store Krig været hovedstaden i Atheldam. Byen er den næststørste i Arenchion. Her kan man finde alt hvad hjertet begærer - til en pris.

Lothen (12.000) - Legenden siger at dette er den ældste by i Arenchion. Byet er kendt for sit citadel med de 11 høje sølvspir.

Myth Nantar (8.500) - Skæbnernes by

Thalor (8.400) - Hovedstaden for Østmarken beliggende i Elsirdalen

Myth Drannor (6.000) - Sangenes by

Myth Mather (4.500) - Forsvarernes by

Thalas (700) - En lille by på grænsen til Gråbjergene

Valona

Aethel

Nathlin

Lilhlin (70)

## Økonomi

En stor del af Atheldams økonomi kommer fra Myth Ondath, som betragtes som centrum for al handel i Arenchion. Handlen består primært med Grotheim og Louhorne, som er de nærmeste lande og som kan handles med til søs.

Atheldams vigtigste eksport er forædling af varer, mange landbrugsvarer bliver forædlet, blandt andet til stof, vin og øl. Langt de fleste varer, som bliver betragtet som en luksus, bliver fremstillet i Atheldam eller i hvert fald solgt på markedet i Myth Ondath.

I Myth Ondath og omkring Myth Ondath produceres der højkvalitets stof, mest på uld, som man importerer fra Louhorne. I byen ligger der også flere Scriptora, som producerer bøger af enhver art.

Lothen er en vigtig producent af glas i alle former ligesom det er landets førende papirproducent.

Landets kyststrækninger indeholder store landbrug, som ofte skaber et overskud af korn, som sælges videre til både Grotheim og Louhorne.

## Fauna og dyreliv

Området omkring Myth Ondath er præget meget af skove. I disse skove er primært beboet af de dyr, som skovelverne har mest lyst til at jage: krondyr, kaniner og fulge af mange arter. Skovene er også beboet af Goblins, som lever af at jage dyr og overfalde mennesker, hvor der er ikke er den store modstand.

Langs kysten mellem Myth Ondath og Myth Drannor, hvor vejen går ind i landet, går der rygter om at der bor en Bronzedrage, som lever af det liv der er i i bugten.

Lande: Haverad - Farnkerth - Louhorne - **Atheldam** - Grotheim - Ulrain - Fingra - Loegria